OzLabs/hebrew-wiki-articles huggingface dataset:
עידן אלבר

עידן אלבר (נולד ב-25 בינואר 2000) הוא כדורסלן ישראלי, המשחק בעמדת הגארד בקבוצת מכבי עירוני רמת גן מהליגה הלאומית.

== ביוגרפיה ==
אלבר גדל בתל אביב שם שיחק מגיל קט-סל ועד לנוער בקבוצת הכדורסל מכבי תל אביב. הוא בוגר בית הספר תיכון חדש.

==קריירה==
בגיל נערים ונוער שיחק במכבי תל אביב. עם קבוצת הנערים של המועדון זכה בגביע לנערים לעונות 2015/16 בתום ניצחון על הפועל חולון. בעונת 2016/17 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול מכבי ראשון לציון. במשחק הגביע, אלבר נבחר ל-MVP של המשחק עם 16 נקודות ו-9 ריבאונדים. בעונת 2017/2018 זכה עם קבוצתו באליפות המדינה לאחר שניצחו בסדרת הגמר את היריבה העירונית, הפועל תל אביב. באותה שנה הקבוצה הפסידה במשחק גמר הגביע לקבוצת עמק יזרעאל.
 בתיכון, אלבר שיחק בנבחרת בית הספר תיכון חדש אותה הוביל לזכייה בליגת התיכונים ב-2016/17 כשהוא רק בכיתה י"א, אחרי שקלע 21 נקודות בגמר נגד תיכון שרת נתניה ונבחר ל-MVP.

עונתו הראשונה בקבוצת בוגרים הייתה בעונת 2018/19 בליגה הלאומית בקבוצת הפועל כפר סבא.

בעונת 2019/20 עבר לשחק בקבוצת עירוני נס ציונה.

באוגוסט 2020 חתם אלבר לעונה אחת במכבי תל אביב.

בתחילת עונת 2021 עבר אלבר בהשאלה להפועל חולון. במרץ 2022 עבר להפועל באר שבע.

ב-17 באוגוסט 2022 עבר אלבר למכבי עירוני רמת גן מהליגה הלאומית

===בנבחרות הלאומיות===
אלבר, שיחק בכל הנבחרות הצעירות של ישראל.

בשנת 2016 שיחק אלבר באליפות אירופה לנבחרות עד גיל 16 בטורניר שנערך בסופיה. הנבחרת סימה במקום השני והעפילה חזרה לדרג א'. אלבר קלע בטורניר 16 נקודות בממוצע למשחק ונבחר לחמשיית הטורניר. ב-2017 היה חלק מסגל נבחרת הנוער אולם החמיץ עקב פציעה את אליפות אירופה דרג ב' לנבחרות עד גיל 18.

בשנת 2018 השתתף עם נבחרת הנוער באליפות אירופה דרג ב' עד גיל 18 שנערכה בבסקופיה מקדוניה. בטורניר קלע אלבר 10 נקודות בממוצע למשחק.בחודש יולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

== תארים ==

; הפועל חולון

* אליפויות (1): 2021/2022

== קישורים חיצוניים ==

* [https://ibasketball.co.il/שחקן/22-עידן-אלבר/ פרופיל השחקן] באתר איגוד הכדורסל בישראל
* [https://basket.co.il/player.asp?PlayerId=11266 פרופיל השחקן] באתר מנהלת ליגת העל בכדורסל

==הערות שוליים==

קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני עירוני נס ציונה
קטגוריה:כדורסלני הפועל באר שבע
קטגוריה:כדורסלני הפועל כפר סבא
קטגוריה:כדורסלני מכבי תל אביב
קטגוריה:כדורסלני הפועל חולון
קטגוריה:בוגרי תיכון חדש
קטגוריה:תל אביב-יפו: כדורסלנים
קטגוריה:ישראלים שנולדו ב-2000
Arms

Arms (בעברית: זרועות) הוא שיר של הזמרת-יוצרת האמריקאית כריסטינה פרי. השיר נכתב על ידי כריסטינה עצמה, ומשמש כסינגל השני מתוך אלבום הבכורה שלה Lovestrong. השיר הגיע למקום ה-94 בילבורד הוט 100. הווידאו קליפ המלווה של השיר עלה לראשונה ב-28 באפריל 2011 ב-VH1. ב-2017 זכה השיר להצלחה מחודשת והגיע למקום ה-36 במצעד ה-iTunes.

== רקע ==
השיר נכתב על ידי פרי וג'יי באררה עיבד אותו מוזיקלית.<ref></ref> השיר יצא לאור ב-iTunes ב-15 במרץ 2011.

== הרכב השיר ==
כמו הסינגל הקודם של כריסטינה Jar of Hearts, גם Arms מלווה במנגינת פסנתר שלווה.<ref name="aolradioblog1"></ref> השיר מתחיל כשיר אהבה איטי ועובר לקצב מהיר המלווה בתופים. מבחינת תוכן המילים, כרסטינה מתחילה את השיר כשהיא מדברת על אהבה ומערכת יחסים מוצלחת, "מעולם לא חשבתי שאתה תהיה האחד שתכבוש את ליבי.... אתה באת וכבשת אותי מההתחלה". ככל שהשיר מתקדם, היא מתחילה להטיל ספק במערכת היחסים, ובסופו של דבר מוצאת נחמה כשהיא מסיימת את השיר כשהיא חוזרת על פזמון השיר. השיר מתקדם מבלדה עממית לשיר אהבה מלודי קצבי, ומשלב בתוכו תופי טימפאני.

כריסטינה תיארה את השיר, וציינה ״שהוא מדבר על המאבק בין ליבך למוח שלך. הלב שלך רוצה שיאהבו אותך אבל הראש שלך אומר לך תמיד סיבות לא להיות איתו או איתה, או איך אתה לא שווה את האהבה. זה קשור למאבק ולבסוף להיכנע כשאתה עטוף בזרועותיהם. ואז אתה מבין. ואז אתה מרגיש נאהב ואהבה מנצחת".<ref name="autogenerated1"></ref>

== וידאו קליפ ==
הווידאו קליפ לסינגל צולם במשך יומיים כרסטינה תיארה את ימי הצילומים כ"צילום של יומיים שקרע לי את הצורה".<ref name="beatweek1"></ref> כריסטינה כתבה בעצמה את התסריט של הקליפ. לסצינות שבה היא נראית מרחפת באוויר היא הייתה צריכה להתאמן במשך שבועות. הווידאו קליפ יצא לאור בבכורה ב-VH1 ב-28 באפריל 2011.<ref name="christinaperri1"></ref> הסרטון נוסף לחשבון היוטיוב הרשמי של כרסטינה יום לאחר יציאתו הרשמית.

הקליפ מתחיל בכך שפרי שוכבת במיטה עם החבר שלה (בגילומו של השחקן והדוגמן, ג'ון אנדרסון) כשהיא שרה את מילות השיר ומביטה היישר אל המצלמה כשאר לאורך הקליפ לסירוגין חוזרים אל סצנה זו. כשהמצלמה מתרחקת, מתגלה שהמיטה ממוקמת באחו הררי. כאשר כריסטינה עוצמת את עיניה בשינה, הסרטון מתחיל לקחת נושא של רצף חלומי. בחלומה, כרסטינה מתעופפת כאשר היא נעטפת בסדיני המיטה שלה עד שהיא נופלת לתוך מים. בהמשך החלום היא יוצאת מהמים אל תוך לילה סוער ונמשכת אל סירה על ידי שני אלמונים המתחילים לנגן בכלי נגינה לפי הקצב של השיר. כאשר היא מגיעה אל הסירה, אשכול בלונים שחורים עוטף סרט שחור סביב זרועה של כריסטינה וסוחב אותה אל השמים מעל לונדון ואז מעל שדה פתוח. כאשר כרסטינה מתקרבת לשדה הפתוח, היא משחררת את עצמה מסרט הבלונים ונופלת בבטחה על מיני BMW. לאחר מכן, היא מסיעה את הרכב בחזרה למיקום מיטתה ורצה לזרועותיו של החבר שלה, כחלק מהסיום של הקליפ.

נכון לאפריל 2017, נצפה 49.2 מיליון פעמים בחשבון יוטיוב הרשמי של פרי.<ref name="autogenerated2"></ref>

==== קליפ עם מילים לשירים ====
פרי חשפה סרטון מוזיקה עם מילים לסינגל, שיצא ב-15 במרץ 2011.<ref name="christinaperri2"></ref> את הקליפ ביים אליוט סלרס, שיצר בנוסף קטעי וידאו עם כתוביות לשירים אחרים שהוציאה כרסטינה. הסרטון כולו מצולם מאחורי מקרן ישן, שבו מוקרנות מילות השיר לצד אוהל ריק.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2010
קטגוריה:סינגלים מ-2011
קטגוריה:שירי כריסטינה פרי
קטגוריה:שירים באנגלית
קטגוריה:בלדות פופ
קטגוריה:סינגלים בהוצאת אטלנטיק רקורדס
חברת הפחם

החברה הלאומית לאספקת פחם בע"מ המוכרת בשם המקוצר "חברת הפחם" היא חברה ממשלתית ישראלית העוסקת ברכש פחם ושינועו מרחבי העולם אל תחנות הכוח של חברת החשמל בישראל.

==היסטוריה==
בשנת 1980 הקימה מדינת ישראל את חברת הפחם כחברה ממשלתית. בשנת 1981 החברה החלה את פעילותה. בשנת 1984 החברה ביצעה לראשונה עסקה למכירת פחם למפעל תעשייתי. בשנת 1989 נחנך מסוף הפחם באשדוד, נסגר בשנת 2000, ופריקת הפחם הועברה לנמל באשקלון. בשנת 2003 חברת החשמל רכשה ממדינת ישראל את כל מניות חברת הפחם.

נכון לשנת 2020 יושב ראש דירקטוריון החברה הוא עופר בלוך, ומנכ"ל החברה הוא משה בורנשטיין.

==הסיבות להקמת החברה==
* התרבות האוכלוסייה והתפתחות החברות התעשייתיות בישראל אשר חייבו את הגדלת תצרוכת החשמל.
* תחליף זול ביחס למחירו היקר של הדלק הנוזלי, וצמצום רמת זיהום האוויר אשר הייתה כרוכה בשימוש בדלק נוזלי.
* סיבות ביטחוניות ופוליטיות, מכיוון שהדלק הנוזלי נתון ברובו בשליטת מדינות ערב.

==תחומי פעילות==
* רכש פחם.
* ספנות ושינוע פחם דרך הים.

==בעלי עניין==
מלוא מניות החברה (100%) מוחזקות על ידי חברת החשמל אשר נמצאת בשליטת מדינת ישראל.

==קישורים חיצוניים==
* 

==הערות שוליים==

קטגוריה:חברות ממשלתיות בישראל
קטגוריה:חברת החשמל לישראל
סלאת אל-מגרב

מוסלמים מתפללים ב[[מערת המכפלה]]
סלאת אל-מגרב (בערבית: صلاة المغرب, תעתיק: צלאת אל-מע'רבּ) היא אחת מחמש תפילות החובה היומיות באסלאם. מפני שהיום באסלאם מתחיל משקיעת החמה, סלאת אל-מגרב היא באופן תאורטי התפילה הראשונה ביום, אך בפועל נהוג להחשיב אותה כתפילה הרביעית ביום.

עבור הסונים, הזמן של תפילת אל-מגרב הוא משקיעת החמה, ועד לתחילת הלילה. לעומת זאת אצל השיעים, אשר מאפשרים לחבר את סלאת אל-מגרב ואת התפילה שאחריה, הזמן של סלאת אל-מגרב הוא משקיעת החמה ועד עלות השחר. מלבד חסידי האסכולה החנפית, רוב המוסלמים הסונים מחזיקים בדעה שבעת מסעות וזמנים קשים ניתן לחבר בין סלאת אל-מגרב לבין התפילה שאחריה, ולכן בעתות כאלו חלון הזמן של התפילה מתארך גם אצלם, כמו אצל השיעים, עד לעלות השחר.

תפילות החובה היומיות הרשמיות של האסלאם כוללות מספר יחידות, אשר מכונות רכעאות. בסלאת אל-מגרב יש שלוש רכעאות, כשהשתיים הראשונות מביניהם נאמרות בקול על ידי האימאם, והשלישית נאמרת בשקט על ידי כל אחד מהמתפללים.

יהודי ארצות האסלאם נהגו למדוד את זמן שקיעת החמה ואת זמני היום בהלכה, לפי זמן קריאת האד'אן של סלאת אל מגרב.

==קישורים חיצוניים==

== הערות שוליים ==

קטגוריה:צלאה
טיבט (1912–1951)

טיבט (בטיבטית: བོད, תרגום מילולי: בוד) או ממלכת טיבט הייתה בין השנים 1912–1951 מדינה ריבונית כמעט לגמרי אשר פעלה על פי החוקה של הבודהיזם הטיבטי תחת שלטונו של הדאלי לאמה ה-13 ואחר כך הדאלי לאמה ה-14. טיבט הפכה מדינה עצמאית והשתחררה משלטון סין עם נפילת השלטון של שושלת צ'ינג בתוך מהפכת שינהאי וסופחה מחדש מתוך כיבוש של צבא השחרור העממי.

משטר הדלאי לאמה ה-13 הטיבטי היה משטר חסות של שושלת צ'ינג עד 1912, כאשר הממשלה הזמנית של הרפובליקה של סין החליפה את שושלת צ'ינג כממשלתה של סין, היא חתמה על הסכם עם ממשלת צ'ינג המתפרקת לפיו ירשה את כל שטחי השלטון הקיסרי לרפובליקה החדשה, והוענק לטיבט מעמד של "פרוטקטורט" עם רמות גבוהות של אוטונומיה כפי שהיה לפני כן תחת השלטון בשושלת צ'ינג.

לפני תקופה זו, הרחיבו הבריטים את השפעתם מהודו השכנה לטיבט דרך חוזה להסה, אף כי טיבט לא סופחה רשמית לאימפריה הבריטית היא הייתה תחת השפעתה הישירה של האימפריה ושימשה כמדינת חסות שלה. עם זאת במקביל, כמה נציגים טיבטים חתמו על הסכם בין טיבט ומונגוליה שהכריזו על הכרה הדדית ועל עצמאותם מסין, אם כי ממשלת הרפובליקה של סין לא הכירה בלגיטימיות שלה. עם הרמה הגבוהה של האוטונומיה ו"הכרזת העצמאות" על ידי כמה נציגים טיבטים בתקופה זו, טיבט מתוארת על ידי תומכי העצמאות הטיבטית כ"מדינה עצמאית דה פקטו" לפי החוק הבינלאומי, למרות שמעולם לא קיבלה דה יורה הכרה בינלאומית במעמד משפטי עצמאי הנפרד מסין.

בשנת 1931 ושוב בשנת 1946 שלחה ממשלת טיבט שליחים לאספה הלאומית הסינית כדי לדון במעמדה של טיבט אך הם חזרו בידיים ריקות.

לפני מותו הביע דלאי לאמה תחזיות שחורות לארצו "בגלל מעשי בגידה מבפנים ומבחוץ" וחזה כי ללא הגנה משמעותית הארץ תאבד את עצמאותה.

לאחר מותו של דלאי לאמה ה-13 בשנת 1933, ממשלת הגואומינדנג בסין שלחה ללהסה משלחת תנחומים כדי להתחיל במשא ומתן על מעמדה של טיבט. היא הורשתה לפתוח משרד ולהישאר שם, אף שלא הושגה הסכמה. ב-1948 הסתימה מלחמת האזרחים הסינית בניצחון כוחות המפלגה הקומוניסטית הסינית. ב-1950 פלש צבא סין לטיבט וממשלת בייג'ינג סיפחה את טיבט. "הסכם שבע עשרה הנקודות" שנחתם באותה שנה בין הסינים לטיבטים, אישר את הריבונות הסינית על טיבט, ועם זאת הבטיח לטיבט מידה מסוימת של אוטונומיה. הדלאי לאמה ה-14 נמלט מטיבט והתנער מהסכם שבע עשרה הנקודות.

קטגוריה:סין: היסטוריה
קטגוריה:טיבט
קטגוריה:מדינות לשעבר באסיה
רחוב מסדה

רחוב מסדה הוא רחוב חד-סטרי בשכונת הדר הכרמל בחיפה, המחבר בין רחוב בלפור לשדרות הציונות, דרך רחוב טבריה הממשיך אותו. הרחוב מחבר גם רחובות משניים ומדרגות: מדרגות העמק, רחוב שמואל, מדרגות צפת, רחוב השלום, מדרגות כורש.

הרחוב מאופיין באוכלוסייה יהודית וערבית כאחד, ומאז מתחילת העשור הראשון של המאה ה-21 היגרו אליו צעירים בתהליך הצערת האוכלוסייה בשכונה.

רחוב מסדה הוא רחוב מגורים ומסחר, ובו חנויות, בתי קפה ומבנים נוספים.

== מקור השם ==
שמו של הרחוב הוא על שמה הלועזי של מצדה והוא ניתן לו בשנת 1941.

רחוב מסדה מוכר גם בכינויו "מסדה שטראסה" (בגרמנית: Masada Straße), עוד מימי התגוררות היקים בשכונה.
תחנת ה[[כרמלית "מסדה"]]

== מבנים ואתרים ברחוב ==
* בית ספר חוגים, נוסד בשנת 1934 על ידי יאיר ואלן כ"ץ. ומשכנו הראשון היה במרפסת ביתה של האמנית רות קופל, מסדה מס' 17
* בית הקהילות - לגאווה וסובלנות (רח' מסדה 6) - המרכז הקהילתי העירוני הראשון בחיפה לקהילה הגאה שמספק שרותי תמיכה, העצמה והנגשה לציבור הגאה ובני משפחותיהם בעיר.
* גן קסל או גן נתן (רח' מסדה 6) - גן הממוקם בין רחוב מסדה לרחוב בן יהודה.
* מבנה בית הספר בסמ"ת (רח' מסדה 8–10) - בעבר היה בית ספר שש-שנתי (חטיבת ביניים ותיכון) וכיום משמש כמרכז מחוננים ומצטיינים יהודים וערבים, המיועד לתלמידים בכיתות ג'-ט', אשר אותרו כמחוננים ואינם מעוניינים ללמוד במסגרת כיתות המחוננים בעיר, וכן לתלמידים בעלי יכולות גבוהות מאוד.
* "המקום לתרבות יהודית" ובית הכנסת "עדת ישורון" (רח' מסדה 12) - היה בית כנסת שנעזב ממתפלליו והועבר לידי "גרעין הדר", גרעין תורני שנוסד על ידי 10 משפחות צעירות שהגיעו לשכונת הדר בשנת 2009.
* תחנת "מסדה" של הכרמלית (רח' מסדה 29).

== קישורים חיצוניים ==

* 

== הערות שוליים ==

מסדה, רחוב
קטגוריה:הדר הכרמל
יחסי טורקיה – קוריאה הצפונית

יחסי טורקיה–קוריאה הצפונית הם היחסים בין הרפובליקה הדמוקרטית של צפון קוריאה ובין הרפובליקה הטורקית.

== יחסים ==
בשנת 1950 נשלחו בפיקוד האו"ם כ-15,000 חיילים טורקים להשתתף במלחמת קוריאה על מנת למנוע את המשך המלחמה. מ-1950 ועד 1953 נלחמו יותר מ-5000 חיילים טורקים בתחום צפון קוריאה, אך מכשנגמרה המלחמה ועד שנת 2018 לא התקיים אף ניסיון להחזיר את גופות הנספים לטורקיה<ref name=":0"></ref>.

היחסים שבין המדינות, יהיו אשר יהיו, התחילו רק בשנת 2001. עד אז, הרפובליקה של טורקיה לא הכירה רשמית בצפון קוריאה כמדינה עצמאית, והצהירה כי דרום קוריאה היא הנציגה היחידה של חצי האי הקוריאני<ref name=":1"></ref>.

בשנת 2001 יחסי שתי המדינות התחממו מעט, כשבפגישה של נציגי שתי המדינות בבייג'ינג, סין, הצהירה ממשת טורקיה על הכרה רשמית בקוריאה הצפונית כמדינה עצמאית. ב־27 ביוני אותה שנה יצאה הודעה רשמית מפי שלטונות שתי המדינות על הכרה הדדית ושיתוף פעולה ברמה השגרירותית<ref name=":1" />.

שנת 2002 הוקמו שגרירויות רשמיות למדינות, אך לא במדינות עצמן - שגרירות טורקיה בצפון קוריאה ממוקמת כיום בסיאול, בירת דרום קוריאה, לצד שגרירות טורקיה בקוריאה הדרומית. מנגד, שגרירות צפון קוריאה בטורקיה ממוקמת בסופיה, בירת בולגריה, מדינה שכנה לטורקיה.

רק בעשור השני של המאה ה-21 החלו שיתופי פעולה רציניים בין המדינות, בעיקר מצד טורקיה. מאז שנת 2010 ועד שנת 2015 שלחה טורקיה מספר רב של חבילות סיוע הכוללות כסף, מזון, מכשירי חשמל וסיוע הומניטרי נוסף לצפון קוריאה, כל פעם לאחר משבר כללכלי נוסף במדינה. לעומת זאת, טורקיה לא מתואמת עם צפון קוריאה מבחינה צבאית - טורקיה תומכת באו"ם בסנקציות על קוריאה הצפונית על מנת למנוע הפצה נרחבת של נשק להשמדה המונית במדינה<ref name=":1" />.

ב-16 ביוני 2018 החל משא ומתן בין טורקיה לצפון קוריאה על מנת להחזיר את שרידי גופותיהם של 500 חיילים טורקים שמתו במלחמת קוריאה לקבורה בטורקיה. שגריר טורקיה בצפון קוריאה, ארסין ארצ'ין, מסר לעיתון הטורקי Habertürk כי החלו שיחות מאנקרה לפיוגיאנג בנושא החזרת השרידים, לאחר ועידת הפסגה בין דונלד טראמפ לקים ג'ונג-און בסינגפור<ref name=":0" />. בנוסף, ארצ'ין דיווח כי יחל משנת 2019 פרויקט רב שלבי בו טורקיה תספק דגימות DNA של קרובי משפחה של הנספים לצפון קוריאה לצורך סיוע בזיהוי 487 חיילים שמשוער כי נהרגו בשטח DPRK (שטח גדול בדרום המדינה) במהלך השנים 1950-1953<ref name=":0" />. אמנם, הפרויקט מעולם לא יצא לפועל.

== הערות שוליים ==
המכון הלאומי לאלרגיה ומחלות מידבקות (ארצות הברית)

המכון הלאומי לאלרגיה ומחלות מידבקות (באנגלית: National Institute of Allergy and Infectious Diseases או בראשי תיבות: NIAID) הוא סוכנות של מחלקת הבריאות ושירותי האנוש בממשלת ארצות הברית והסוכנות הממשלתית העיקרית האחראית למחקר ביו-רפואי. המכון הוא אחד מ-27 מכונים המרכיבים את המכונים הלאומיים לבריאות של ארצות הברית. 

מטרות המחקר של מכון זה כוללות את ההבנה, הטיפול והמניעה של מחלות מידבקות, מחלות אלרגיות וחיסוניות. המכון נוסד בשנת 1948. המכון מממן את פרויקט מיפוי הגנום של וירוסי השפעת לצורך שיפור הידע להתמודדות עם המחלה. המכון פועל תוך שיתוף פעולה עם גופים אקדמיים לא ממשלתיים, קרנות מחקר, וגופים פרטיים.

המכון נוטל חלק משמעותי בטיפול במגפת הקורונה ובסיוע לגופים העוסקים במחקר ומציאת תרופה וחיסון לקורונה.

בראשות המכון עומד משנת 1984 פרופ' אנתוני פאוצ'י. מעבדות המכון נמצאות במרילנד והמילטון, מונטנה.

== ראו גם ==
* המכונים הלאומיים לבריאות
* מחלקת הבריאות ושירותי האנוש של ארצות הברית
* התפרצות נגיף הקורונה בארצות הברית
* אנתוני פאוצ'י

==קישורים חיצוניים==

* 

המכונים הלאומיים לבריאות
קטגוריה:מכוני מחקר רפואי
קטגוריה:מרילנד
קטגוריה:ארצות הברית: ארגונים ממשלתיים
קטגוריה:מחלקת הבריאות ושירותי האנוש של ארצות הברית
קטגוריה:מכונים לאומיים לרפואה
יחסי טורקיה – קוריאה הדרומית

יחסי טורקיה–קוריאה הדרומית (בטורקית: Güney Kore-Türkiye ilişkileri, בקוריאנית: 대한민국-터키 관계) הם יחסי החוץ בין הרפובליקה הטורקית ובין הרפובליקה של קוריאה. לטורקיה יש שגרירות בסיאול, ואילו בדרום קוריאה יש שגרירות באנקרה וקונסוליה כללית באיסטנבול.<ref></ref> שתי המדינות הן חברות ב-G20.

== היסטוריה ==
קשר מוקדם ניתן לייחס לעת העתיקה, כאשר הגקטורקים תמכו בגוגוריאו העתיקה, ממלכה קוריאה, במהלך התרחבותם וסייעו להם גם נגד הכוחות הסיניים של טאנג. מכיוון שגם הגקטורקים וגם גוגוריאו אוימו על ידי שושלת טאנג, הם יצרו ברית פוליטית, כלכלית וצבאית.<ref>[http://www.kabataseastasia.org/Korea--Turkey-y1496.html Korea & Turkey]</ref><ref>[http://www.korea.net/NewsFocus/History/view?articleId=144140 Gyebaek (계백, 階伯) (d. 660)]</ref><ref>[http://www.fatihoztarsu.com/tarihin-en-sasirtici-savasi-salsu-zaferi-ve-turk-kore-dostlugunun-temelleri.html Tarihin En Şaşırtıcı Savaşı: Salsu Zaferi ve Türk-Kore Dostluğunun Temelleri]</ref> חיילים גקטורקים סייעו לגוגוריאו בקרבות רבים, כולל במלחמה נגד סילה, ממלכה קוריאנית אחרת ושושלת טאנג בסין; הברית הזו נמשכה גם לבלחה.<ref>[https://books.google.de/books?id=46OTBQAAQBAJ&pg=PA64&lpg=PA64&dq=göktürk+goguryeo+relation&source=bl&ots=0_kFIF8CJo&sig=e3r2dIJGZhugWNhZYzkVrsaIoV8&hl=de&sa=X&ved=0ahUKEwjX8duOtPbWAhUGuhoKHeGiCBoQ6AEIazAM#v=onepage&q=göktürk%20and%20goguryeo%20relation&f=false Korean History in Maps]</ref><ref>[http://www.koreatimes.co.kr/www/news/opinon/2016/11/162_217624.html Turkish-Korean brotherhood]</ref><ref>[http://www.theasian.asia/archives/96922 Second Forum of “Gokturk and Goguryeo Relations” in Seoul]</ref> המסחר והתכתבויות נשמרו גם באמצעות דרך המשי הקדומה לאחר שחלק משבטי אוע'וז העתיקים היגרו מערבה והתיישבו בארצות אנטוליה (כיום טורקיה).<ref name=":0">[http://www.koreaherald.com/view.php?ud=20170717000755 Turkish art shines light on ties with Korea]</ref>

דרום קוריאה וטורקיה נהנו ממערכת יחסים ארוכת שנים שמאפיינת קשרים כלכליים, תרבותיים, דיפלומטיים חזקים ותיירותיים.<ref name=":0">[http://www.koreaherald.com/view.php?ud=20170717000755 Turkish art shines light on ties with Korea]</ref> יחסים אלה ניתן לייחס ברובם לעת היווצרותה של האומה הדרום קוריאנית, כאשר טורקיה, כלומר הבריגדה הטורקית, תמכה בדרום קוריאנים כנגד כוחות צפון קוריאה וסין במלחמת קוריאה. מתוך 721 חיילים טורקים שנפלו בקרבות, 462 נקברו בבית הקברות של האומות המאוחדות לזכר הנופלים בפוסאן.<ref>[http://aa.com.tr/en/politics/turkey-and-south-korea-blood-brothers-for-60-years/475359 Turkey and South Korea: Blood brothers for 60 years]</ref> בהתבסס על אותן מחוות הדדיות ומעשי ידידות קדומה, מערכת היחסים בין שתי המדינות מכונה לעיתים קרובות "אחווה קוריאנית-טורקית".<ref>[http://www.koreatimes.co.kr/www/news/special/2007/06/139_4062.html Turkey, Korea Blood Brothers]</ref>

== יחסים כלכליים ==
בשנת 2013 התקשרו שתי המדינות בהסכם סחר חופשי.<ref>http://www.invest.gov.tr/en-US/infocenter/news/Pages/020315-turkey-south-korea-expand-fta.aspx</ref>

== שיתוף פעולה צבאי ==
טנק אלטאי הוא טנק צבאי חדש של כוחות הצבא הטורקי, הנתמך על ידי יונדאי רוטם הקוריאנית בתמיכה טכנית וסיוע.<ref>http://www.defenseindustrydaily.com/turkey-signs-deal-with-s-korea-for-altay-tank-project-05012/</ref>

==קישורים חיצוניים==

== הערות שוליים ==
צ'ארלס גרוב

צ'ארלס גרוב (באנגלית: Charles Grob) הוא פרופסור לפסיכיאטריה ומדעי ההתנהגות המשמש כמנהל מחלקת פסיכיאטריה לילדים ולנוער בבית החולים "Harbor–UCLA Medical Center" בקליפורניה.<ref></ref>

==ביוגרפיה==
לגרוב תארים מאוניברסיטת קולומביה, מאוברלין קולג' ומבית הספר לרפואה "SUNY Downstate Medical Center" .

תחומי המחקר של גרוב כוללים טיפול בהתקפי חרדה ובתוצאות שימוש בסמים.

ה-FDA אישר את אחד מהמחקרים שלו, שחקר את ההשפעות הפסיכולוגיות והפיזיולוגיות של שימוש באיוואסקה וב-MDMA.<ref>Walsh RedGrob CSed Higher Wisdom: Eminent Elders Explore the Continuing Impact of Psychedelics. Albany State University of New York2005;</ref><ref>Grob CS The use of psilocybin in patients with advanced cancer and existential anxiety. Winkelman MJRoberts TBeds.Psychedelic Medicine: New Evidence for Hallucinogenic Substances as Treatment. Westport, CT Praeger2007;205- 216</ref><ref></ref><ref></ref>

את מחקרו הראשון ערך בקרב שבט סינקרטי בברזיל, שמשתמש בקביעות באיוואסקה. הוא חקר את הקשר בין השימוש בסם לבריאות הנפש.<ref></ref><ref></ref><ref></ref>

את מחקרו השני ערך בין השנים 2004 ל-2008 במרכז הרפואי הרבור באופן מפוקח, ובו חקר את השימוש בפסילוציבין בקרב חולי סרטן מתקדם ובקרב סובלים מחרדות קיומיות.<ref>Grob CS The use of psilocybin in patients with advanced cancer and existential anxiety. Winkelman MJRoberts TBeds.Psychedelic Medicine: New Evidence for Hallucinogenic Substances as Treatment. Westport, CT Praeger2007;205- 216. http://www.csam-asam.org/sites/default/files/pdf/misc/Grob_Article.pdf </ref><ref></ref>

בשנת 2002 ערך את הספר "Hallucinogens: A reader", הכולל טקסטים פסיכדליים ממגוון נושאים, כמו דעות של שמאניזם ומחקר על שימוש בפטריות הזייה. הספר כולל גם טקסטים של סופרים וחוקרים שעסקו בפסיכדליה, כמו טרנס מק'קנה, אלברט הופמן וראלף מצנר.<ref></ref><ref>Grob CSed Hallucinogens: A Reader. New York, NY Tarcher/Putnam2002;</ref>

בשנת 2020 הופיע בסרט הדוקומנטרי של נטפליקס "הזויים".

==הערות שוליים==

==קישורים חיצוניים==

קטגוריה:אמריקאים שנולדו ב-1950
קטגוריה:בוגרי אוניברסיטת קולומביה
קטגוריה:סגל אוניברסיטת קליפורניה בלוס אנג'לס
נונאטאק שו (אנטארקטיקה)

נונאטאק שו (באנגלית: Shaw Nunatak) הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה.

גובהו של הנונאטאק 500 מטרים מעל פני הים.

הנונאטאק ממוקם 5.3 קילומטרים צפונית - צפונית מזרחית מנונאטאק ראצ'ניצה; 4.23 קילומטרים מגבעת טיפיץ; 7 קילומטרים מדרום-מזרח להר קלמנט אוחרידצקי שבהרי אוניברסיטת סופיה; 7.5 קילומטרים דרומית-מערבית מנונאטאק ליזארד; ו-8.1 קילומטרים צפונית - מערבית מנונאטאק טגרה.

== היסטוריה ==
=== מיפוי הנונאטאק ===

הנונאטאק מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

הנונאטאק נסקר בשנת 1968 על ידי הסקר האנטארקטי הבריטי.

=== מקור השם ===

שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה.

הנונאטאק נקרא על שמו של קולין שו (Colin Shaw), סוקר מטעם ההסקר האנטארקטי הבריטי אשר חקר את האי אלכסנדר בעונת המחקר (הקיץ האנטארקטי) 1975–1976.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13677 נונאטאק שו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111140 נונאטאק שו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13111&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק שו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

שו
קלוד גואזגן

אספה הלאומית, 2016]]
קלוד גואזגן ( ; 12 במרץ 1945 – 28 במאי 2020) היה פוליטיקאי צרפתי, שכיהן כראש העיר של הרובע ה-16 של פריז וכחבר האספה הלאומית של צרפת.<ref></ref> הוא ייצג את העיר פריז באספה הלאומית והיה חבר באיחוד למען תנועה עממית ששינה את שמו מאוחר יותר למפלגת הרפובליקנים.<ref name="anfr"></ref><ref name="official"></ref> הוא כיהן גם כראש קבוצת הידידות הפרלמנטרית בין ישראל וצרפת.<ref name=":0" />

== ביוגרפיה ==
קלוד גואזגן נולד ב-12 במרץ 1945 בעיר טולון, שבצרפת. הוא קיבל דוקטורט למשפטים. בשנים 1976–1986 לימד באוניברסיטת פריז 13 , בה שימש כדיקן בית הספר למשפטים בין השנים 1982–1984.

בשנת 1983 נבחר למועצת העיר פריז בתמיכתו של ראש העיר ז'אק שיראק. בשנים 1986–1988 שימש כיועץ של שר החינוך הלאומי, רנה מונורי , בעניינים הנוגעים לקשרים בין אוניברסיטאות למגזר הפרטי והכשרה מקצועית. מדצמבר 1987 ועד ינואר 1991 שימש כרקטור באוניברסיטה. בשנת 1993 נבחר לחבר באספה הלאומית מטעם העיר פריז. בין השנים 1989 ל-1995 היה סגנו של ראש העיר של פריז, שיראק.<ref name=":0" />

ממאי עד נובמבר 1995 היה שר רפורמות המדינה, ביזור ואזרחות בממשלתו של אלן ז'ופה. מאפריל 1996 עד מאי 1998, הוא היה המזכיר הכללי של מפלגת האיחוד לדמוקרטיה צרפתית , ומחודש יוני 1998 עד אפריל 2002 היה סגן נשיא ודובר מפלגת הדמוקרט-ליברל . החל מ-2003 עבד גם כעורך דין בפריז.<ref name="official" />

במשך 20 שנה הוא נבחר שוב ושוב מטעם העיר פריז ובשנת 2008 אף נבחר לראש העיר של הרובע ה-16 של פריז. הוא כיהן בתפקיד ראש העיר עד 2014 אז נבחר בשנית וכיהן עד שנת 2017.<ref name=":1" /><ref></ref>

ב-2008 לאחר הפיגוע בישיבת מרכז הרב בירושלים בו נרצחו שמונה תלמידי ישיבה בידי מחבל פלסטיני, כינה את הפלסטינים "עם פראי של טרוריסטים איומים". אמירה זו הייתה שנויה במחלוקת ועוררה סערה ושלאחריה הסביר כי התכוון לאותם אנשי טרור שבין היתר יורים טילים לשדרות. הוא הוסיף ואמר כי אינו חש שנאה כלפי הפלסטינים.<ref></ref> ב-2014 הסתבך שוב באמירה בעייתית כנגד הקהילה המוסלמית המתגוררת בצרפת.<ref></ref><ref></ref>

גואזגן היה תומך נלהב של ישראל וכיהן כראש אגודת הידידות בין ישראל וצרפת בעודו ראש העיר של הרובע ה-16. לאחר חטיפתו של החייל גלעד שליט היה הראשון שתלה את תמונתו על מבנה העירייה כאות הזדהות עם ישראל. ב-2016 לאחר גל תקיפות אנטישמיות נגד יהודים שחבשו כיפה ולאחר דיון סוער סביב הנושא, גואזגן יחד עם חבר הפרלמנט היהודי מאיר חביב, נכנס לפרלמנט עם כיפה למרות היותו לא יהודי, וזאת כצעד של תמיכה בקהילה היהודית ונגד האנטישמיות. לאחר מותו ספד לו חביב ואמר כי: "קלוד היה לוחם אמיתי למען הצדק. בכל שנות עשייתו הוא נלחם נגד האנטישמיות והיה החבר הטוב ביותר של ישראל בצרפת. הוא פעל ללא הפסקה למען חיזוק הקשרים בין צרפת לישראל ואין מאבק בנושא שהוא לא היה שותף בו. איבדתי היום אח. צרפת איבדה איש עשייה דגול וישראל איבדה היום ידיד אמת".<ref name=":1" />

הוא עוטר באות אביר ב"לגיון הכבוד" ב-1996.

הוא נפטר ב-28 במאי 2020 בגיל 75 מדום לב לאחר שחלה במחלת הקורונה.<ref name=":0"></ref><ref name=":1"></ref><ref></ref>

== קישורים חיצוניים ==

* 

* 
<div class="mw-content-ltr">
* 
</div>

== הערות שוליים ==

קטגוריה:פוליטיקאים צרפתים
קטגוריה:עורכי דין צרפתים
קטגוריה:חברי האיחוד למען תנועה עממית
קטגוריה:חברי האספה הלאומית של צרפת
קטגוריה:שרי ממשלת צרפת
קטגוריה:מקבלי אות לגיון הכבוד
קטגוריה:צרפתים שנולדו ב-1945
קטגוריה:צרפתים שנפטרו ב-2020
קטגוריה:צרפתים שנפטרו במגפת הקורונה
רכס אטאנסוב

רכס אטאנסוב (או אטאנאסוב) או מצוק אטאנסוב (באנגלית: Atanasov Ridge; בבולגרית: Атанасов Рид) הוא רכס מצוקים סלעי בצד הדרום-מערבי של רמת אלגר, בצפון האי אלכסנדר, שבאנטארקטיקה.

אורכו של הרכס 3.8 קילומטרים בכיוון דרום-דרום-מזרח לצפון-צפון-מערב.

רוחבו של הרכס 2.1 קילומטרים.

גובהו של הרכס 800 מטרים מעל פני הים.

הרכס מתנשא מעל קרחון גילברט שמדרום-מערב לו.

הרכס ממוקם 9.65 קילומטרים דרומית-מזרחית מנונאטאקי אפאלאצ'יה; 8 קילומטרים דרומית - מערבית מהר פינאפור; 17.4 קילומטרים צפונית-מערבית משלוחת מאהלר; 15.15 קילומטרים צפונית-מזרחית מפסגת ראוול שברמת דביסי; ו-17.8 קילומטרים דרומית-מזרחית מרמת סאטון.

== היסטוריה ==
=== גילוי ומיפוי הרכס ===

הרכס מופה על ידי סוקרים בריטיים בשנת 1971.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים של בריטניה.

הרכס נקרא על שמו של המלחין הבולגרי גאורגי אטנסוב; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=139010 רכס אטאנסוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19951&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס אטאנסוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.03141946840422,-69.8138408833812,12&?query=&?map_type=hybrid תצלום לוויין של אזור הרכס, תוך סימון אתרים נוספים באזור] באתר copernix

== הערות שוליים ==

אטאנסוב
קטגוריה:בולגריה באנטארקטיקה
גבעת טיפיץ

תמונת לוויין של האי אלכסנדר
גבעת טיפיץ או תלולית טיפיץ (באנגלית: Tipits Knoll; בבולגרית: Типицка могила) היא גבעה או הר המכוסה בעיקרה קרח, בקצה הדרומי של הרי אוניברסיטת סופיה, בצפון האי אלכסנדר, שבאנטארקטיקה. 

אורכה של הגבעה 800 מטרים בכיוון צפון-דרום;

רוחבה של הגבעה 470 מטרים;

שיא גובהה 1,000 מטרים מעל פני הים.

הגבעה מתנשאת מעל שדה הקרח ניקולס, שמדרום מזרח לה.

הגבעה ממוקמת 3.12 קילומטרים מדרום-מזרח להר קלמנט אוחרידצקי שבהרי אוניברסיטת סופיה; 7.33 קילומטרים דרומית-מערבית לרכס וולה; 4.23 קילומטרים מערבית - צפון-מערבית לנונאטאק שו; ו-8.1 קילומטרים צפונית - מזרחית להר דבול שבהרי לאסוס.

== היסטוריה ==
=== גילוי ומיפוי הגבעה ===

הגבעה מופתה על ידי סוקרים בריטיים בשנת 1971.

הראשונים שהגיעו אל הגבעה (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.

=== מקור השם ===

הגבעה נקראת על שם פסגת טיפיץ בהרי פירין, שבבולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19953&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת טיפיץ] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.332222,-69.535833,15&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
טיפיץ
בני אסתרקין

בני אסתרקין (נולד ב-1989) הוא ראפר ישראלי.

== ביוגרפיה ==
אסתרקין נולד בבלארוס וגדל בבת ים.

בשנת 2013 הקים יחד עם הראפרים דוד מעיין, נמש, RiffRaff וההרכב "מועצת הפועלים קלאן" את קולקטיב ההיפ הופ "The U Crew", במסגרתו הוציא אסתרקין פרויקטים שונים. באותה השנה, הוציא את מיני-אלבום הבכורה שלו הנושא את שמו.

בשנת 2015 הוציא אסתרקין את אלבום הבכורה שלו, "יום אחד כל זה יהיה שלנו". האלבום הופק ברובו על ידי שירוטו וכולל בתוכו הופעות אורח של רביד פלוטניק, שמואל יוסף ואמנים נוספים. בהפקתם של חלק מהשירים הששתפו גם מפיקים נוספים, בהם הראפר והמוזיקאי שקל. האלבום זכה להצלחה רבה ואף הוכתר כאחד מאלבומי ההיפ הופ הטובים של שנת תשע"ה על ידי אתר וואלה! NEWS.

ב-23 באוגוסט 2018 הוציא את השיר "יותר מידי זמן".

ב-2 באוגוסט 2020 הוציא את שירו "הכל או כלום". ב-5 באוקטובר באותה שנה הוציא את השיר "קח את זה" בשיתוף פעולה עם אברהם לגסה.

ב-22 באפריל 2021 הוציא את השיר "ככה זה".

== דיסקוגרפיה ==
* בני אסתרקין (2013, מיני-אלבום)
* יום אחד כל זה יהיה שלנו (2015, אלבום)

== קישורים חיצוניים ==

== הערות שוליים ==

קטגוריה:ראפרים ישראלים
קטגוריה:ישראלים ילידי בלארוס
קטגוריה:ישראלים שנולדו ב-1989
דני הרמן

דני הרמן הוא קצין צה"ל בדרגת אלוף-משנה במילואים, שהיה מפקדה הראשון של יחידת מגלן.

== שירות צבאי ==
הרמן נולד וגדל בגבעת חיים (איחוד). עם גיוסו לצה"ל שובץ לחטיבת גולני והתקבל לסיירת החטיבתית. הרמן עבר הכשרה כלוחם וקורס מ"כים חי"ר. בהמשך יצא לקורס קציני חי"ר. עם סיום הקורס שב לסיירת כמפקד צוות לוחמים. בהמשך שימש כמפקד פלוגה, ולאחר מכן השתחרר מצה"ל. בהמשך פיקד על פלנ"ט גולני שהוקמה מחדש. הרמן לחם במלחמת לבנון הראשונה ולאחר מכן השתחרר מצה"ל. בשנת 1986 שב לצה"ל לבקשת תא"ל דורון רובין, שמינה אותו למפקדה הראשון של יחידת מגלן. בשנת 1988 השתחרר מצה"ל. בשירות המילואים הגיע לדרגת אל"ם.

== קישורים חיצוניים ==
* [https://maglan.localtimeline.com/index.php?lang=he#showWindow/event/124 1986 - דני הרמן], אתר עמותת "מגלן".
* 

==הערות שוליים==

קטגוריה:מפקדי יחידת מגלן
קטגוריה:אלופי-משנה בצה"ל
קטגוריה:לוחמי חטיבת גולני
קטגוריה:גבעת חיים איחוד: אישים
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת לבנון הראשונה
פלורי והדרקונים

פלורי והדרקונים (באנגלית: Florrie's Dragons) היא סדרת הנפשה בריטית-דרום אפריקאית לילדים, אשר מבוססת על סדרת ספרי הילדים "Dear Dragon" מאת מרגרט הילרט. הסדרה נוצרה על ידי ויל ברנטון והלן קדוולדר, בוימה על ידי שון רוג'רס, ונכתבה על ידי אן ורומבאוט, שידועה ביצירת סדרת ההנפשה "רחוב החיות 64". הסדרה הופקה על ידי Wish Films ו-Clockwork Zoo, כאשר ההנפשה נעשתה על ידי Studio 100 Animation.

הסדרה שודרה במקור בבריטניה בערוץ דיסני ג'וניור, החל מ-8 בספטמבר 2010 עד 20 במרץ 2011. בישראל הסדרה שודרה בדיבוב לעברית בערוץ הופ! בשנת 2011. לסדרה הופקה עונה אחת הכוללת 52 פרקים באורך 9 דקות.

== תקציר העלילה ==
הסדרה עוקבת אחר פלורי, נסיכה קטנה שגרה בטירה יחד עם חמישה דרקונים ומשרתיה הנאמנים, כאשר בכל פרק הם עוברים הרפתקאות קסומות.

== מדבבים בעברית ==
הדיבוב העברי בוים על ידי גדי לוי, והופק על ידי אסנת סדן.
* בר מיניאלי - הנסיכה פלורי
* יורם יוספסברג - דרקון-יקר
* גדי לוי - טוטו
* טליה ברקאי - פון
* לורן סביר - פאן
* יהויכין פרידלנדר - זומזום
* עדי ארד - טוויזי
* דן קיזלר - פרדיננד
* ענבל לורי - פפריקה
* עמי מנדלמן - קאזימיר

== ראו גם ==
* רחוב החיות 64

== קישורים חיצוניים ==

* 

== הערות שוליים ==

קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות ערוץ הופ!
Bad Things

Bad Things (בעברית: דברים רעים) הוא שיר מאת הראפר האמריקאי משין גאן קלי והזמרת הקובנית-אמריקאית קמילה קביו. השיר יצא לאור ב-14 באוקטובר 2016 והופק על ידי The Futuristics.

== ווידאו קליפ ==
הווידאו קליפ יצא ב-1 בדצמבר 2016 ובוים על ידי האנה לוקס דייוויס.<ref></ref> הקליפ עוקב אחרי הזוג כשהם מנהלים אורח חיים הרפתקני, בו הם שורפים אשפה וגונבים. במהלך הקליפ מוצגות סצנות המראות קטעים של הקשר הרומנטי החזק בין הזוג. בסופו של דבר, הם נתפסים על ידי המשטרה לאחר ניסיון כושל לגנוב מכונית - ובניסיון הימלטות הם מחליטים לקפוץ יחדיו מגשר על מנת לא להיתפס על ידי השוטרים. תוצאות המעשה אינן ידועות.

נכון לאוקטובר 2019, יש לווידאו מעל ל-300 מיליון צפיות ביוטיוב.

== הופעות חיות ==
משין גאן קלי וקביו ביצעו את השיר בתוכנית הלילה של ג'ימי פאלון ב-23 בנובמבר 2016. ב-1 בדצמבר הם ביצעו את השיר גם בתוכנית האירוח של ג'יימס קורדן. ב-30 בינואר 2017 הם ביצעו את השיר בתוכנית האירוח של אלן דג'נרס לאחר עזיבתה של קביו את להקת פיפת' הרמוני.

ב-11 במרץ הם ביצעו את השיר בטקס פרסי בחירת הילדים של ניקלודיאון לשנת 2017.

== פרסים ==
{| class="wikitable sortable plainrowheaders"
! class="unsortable" |שנה
! scope="col" |ארגון
! scope="col" |פרס
! scope="col" |תוצאה
! class="unsortable" |מקור
|-
! rowspan="2" |2017
!פרס המוזיקה של בילבורד
|שיתוף הפעולה המוביל בראפ
|
|
|-
!פרסי המוזיקה של רדיו דיסני
|שיתוף הפעולה המוזיקלי הטוב ביותר
|
|
|}

== מיקומי שיא ==

== תארים ==
{| class="wikitable sortable"
!אזור
!תואר
!נתוני מכירות
!מקור
|-
! <small>(ARIA)</small>
|20x20 פיקסליםפלטינה
|70,000
|
|-
! <small>(FIMI)</small>
|20x20 פיקסליםזהב
|25,000
|
|-
! <small>(RIAA)</small>
|20x20 פיקסלים פלטינה x4
|4,000,000
|
|-
! <small>(BEA)</small>
|20x20 פיקסליםזהב
|15,000
|
|-
! <small>(BPI)</small>
|20x20 פיקסליםזהב
|400,000
|
|-
! <small>(RMNZ)</small>
|20x20 פיקסליםזהב
|15,000
|
|}

== קישורים חיצוניים ==

* 
* 

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי משין גאן קלי
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי משין גאן קלי
קטגוריה:שירים שנכתבו על ידי קמילה קביו
קטגוריה:שירים שהופקו על ידי הפיוצ'ריסטיקס
קטגוריה:וידאו קליפים שבוימו על ידי האנה לוקס דייוויס
קטגוריה:שירי לפידים
קטגוריה:שירים על התאבדות
קטגוריה:שירים על מיניות
קטגוריה:שירי זהב בניו זילנד
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
עמוס אפשטיין

עמוס אפשטיין
עמוס אפשטיין (נולד ב-1942) הוא מנהל ישראלי ששימש במספר רב של תפקידי ניהול.

==ביוגרפיה==
עמוס אפשטיין נולד ב-1942 ליפה וזאב אפשטיין, ילידי פולין. לאפשטיין שני אחים צעירים ממנו: אבנר, שנהרג ב-1968 בתאונת דרכים בזמן שירות מילואים,<ref></ref> ואריק אבנרי (פסיכולוג), פסיכולוג קליני שהיה שבוי בכלא הסורי במלחמת יום הכיפורים ומתמחה בטיפול במצבי משבר, בפוסט-טראומה ובפדויי שבי. 

בוגר בית הספר אשל הנשיא ולימודי כלכלה חקלאית בפקולטה לחקלאות ברחובות.

בשנים 1970–1973 שימש מנהל כלכלי בקיבוץ כפר עזה בו הוא מתגורר.

בשנים 1973–1977 שימש מנהל הארגון לפיתוח ההתיישבות בנגב. בשנים 1977–1987 שימש מנהל כללי של כפרית תעשיות, חברה המייצרת חומרי גלם לתעשיית הפלסטיק. בשנים 1988–1992 שימש מנכ"ל איגוד התעשיות הקיבוציות. במקביל, שימש חבר בנשיאות התאחדות התעשיינים, יזום והקמת חברת הדלק אלון, במסגרת הרפורמה במשק הדלק בישראל, יזום וליווי רפורמות הניהול של התעשייה הקיבוצית. בשנים 1992–1994 חזר לשמש כמנכ"ל כפרית תעשיות (1993) בע"מ.

ב-1995 שימש מנכ"ל מקורות חברת המים הלאומית בישראל, ויו"ר חברת-הבת שח"ם (שירותים חשמליים מכניים), שבו קיימים 2000 עובדים, מחזור מכירות 550 מיליון דולר, הובלת תהליך הכנסת שת"פ עם גורמים עסקיים פרטיים, בתחומים משלימים, כגון: ביוב, איכות מים, איכות הסביבה ומשק המים המוניציפלי. ב-2003 הודח מתפקידו כמנכ"ל מקורות על ידי שר התשתיות יוסף פריצקי.<ref></ref><ref></ref>

עד 2009 שימש כיו"ר ביטוח חקלאי.<ref></ref>

===דירקטור===
ב-1988 מונה לכהונת דירקטור בבנק לאומי לישראל בע"מ. חבר בוועדת אשראי של הבנק, ביקורת ועדה מינהלית, בוועדה לתאגידים ריאליים ובוועדה בעניין מענקים.

ב-1999 מונה לכהונת יו"ר ועדת השקעות לאומי ושות'.

דירקטור במכון היצוא הישראלי, יוזמה ונצורה מימון בע"מ, טבעול מזון מן הטבע, צלף גל אריות מזון, קופת חולים כללית.

שימש עד 1992 דירקטור במינרב אחזקות בע"מ. עד יוני 1994 שימש דירקטור בקופת חולים הכללית של הסתדרות העובדים בארץ ישראל.

עד ספטמבר 1996 שימש דירקטור בחברת מעסף פלסטיקה (1991) בע"מ. מספטמבר 1995 ועד תחילת 2004 כיהן אפשטיין כמנכ"ל מקורות.

==חיים אישיים==
אפשטיין היה נשוי לבלהה ואב לשלושה: הדס, אורי וורד. ארבעה מבני משפחתו נרצחו ב-7 באוקטובר במתקפת הפתע על ישראל (2023): אשתו בלהה, חתנו אופיר ליבשטיין (בעלה של בתו ורד), ראש מועצה אזורית שער הנגב, נכדו ניצן ליבשטיין (הבן של אופיר וורד), ונכדו נטע אפשטיין (הבן של בנו אורי), שנרצח בזמן שהגן על בת זוגו, וקפץ על רימון שהושלך על ידי מחבלים אל תוך הממ"ד בדירתו.

== הערות שוליים ==

קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי תיכון אזורי אשל הנשיא
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:כפר עזה: אישים
קטגוריה:אלמני נפגעי פעולות האיבה
קטגוריה:מנכ"לי מקורות
קטגוריה:ישראלים שנולדו ב-1942
היילי סטיבנס

היילי מריה סטיבנס (באנגלית: Haley Maria Stevens; נולדה ב-24 ביוני 1983) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-11 של מדינת מישיגן, מאז 2019. בתחום המחוז שוכנים חלקים רבים מצפון וממערב העיר דטרויט.

== ביוגרפיה ==
סטיבנס גדלה ברוצ'סטר הילס. היא סיימה את לימודיה בבית הספר התיכון סיהולם בברמינגהאם ואת השכלתה הגבוהה רכשה באמריקן יוניברסיטי. ב-2006 החל להיות מעורבת בפוליטיקה של ארצות הברית, ועבדה בהתנדבות במפלגה הדמוקרטית של מישיגן כמארגנת. היא עבדה במטה הבחירות של הילרי קלינטון במהלך הבחירות לנשיאות ארצות הברית 2008, אך אחרי הבחירות המקדימות עברה למטה הבחירות של הסנאטור ברק אובמה. בשנת 2009, סטיבנס נשכרה בידי סטיבן רטנר להצטרף אל כוח המשימה הנשיאותי לתעשיית הרכב, והיא שימשה כראשת הסגל שלו. לאחר מכן היא החלה לעבוד במכון לייצור ועיצוב דיגיטלי בשיקגו שבאילינוי, וחזרה למישיגן ב-2017.

בין ינואר לפברואר 2017, שבה סטיבנס לעיר הולדתה רוצ'סטר הילס. באפריל אותה שנה היא הודיעה על מועמדותה לבית הנבחרים של ארצות הברית מטעם מחוז הקונגרס ה-11 של מישיגן לקראת הבחירות ב-2018. המחוז היה יוצג בידי דייוויד טרוט מזה ארבע שנים, שנבחר לתפקידו בבחירות 2014.

טרוט הודיע על פרישתו מהחיים הפוליטיים בספטמבר 2017 והפך את מחוז הקונגרס ה-11 של מישיגן למושב פתוח. במועמדותה של סטיבנס תמכה, בין היתר, מזכירת המדינה של ארצות הברית לשעבר הילרי קלינטון. בבחירות המקדימות שנערכו במפלגה הדמוקרטית, סטיבנס גברה על טים גריימל. בנובמבר ניצבה בפני לנה אפשטיין, מועמדת המפלגה הרפובליקנית, אותה ניצחה בפער בן כשישה אחוזים. ניצחונה, לצד זה של אליסה סלוטקין במחוז הקונגרס השמיני הסמוך, סימן את הפעם הראשונה מאז שנות ה-30 של המאה ה-20 בה אף רפובליקני לא ייצג חלק ממחוז אוקלנד בבית הנבחרים.

סטיבנס ועמיתהּ קולין אלרד ממחוז הקונגרס ה-32 של טקסס, שניהם יוצאי ממשל אובמה, נבחרו לנשיאי מחזור חברי הקונגרס הדמוקרטים שנכנסו לתפקידם ב-2019. בקונגרס ה-116 של ארצות הברית חברה סטיבנס בוועדת החינוך והעבודה ובוועדת המדע, הטכנולוגיה והחלל.

בשלהי 2019 הצביעה בעד שני סעיפי ההדחה של דונלד טראמפ. ב-8 בפברואר 2020 הביעה סטיבנס תמיכה במועמדותו של ראש עיריית ניו יורק לשעבר מייקל בלומברג לנשיאות ארצות הברית.

== קישורים חיצוניים ==

* 

* 

== הערות שוליים ==

קטגוריה:בוגרות אמריקן יוניברסיטי
קטגוריה:בוגרי אמריקן יוניברסיטי
קטגוריה:חברות בית הנבחרים של ארצות הברית ממישיגן
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:ראשי סגל בארצות הברית
קטגוריה:חברי בית הנבחרים של ארצות הברית ממישיגן
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
אני אשתגע

"אני אשתגע" הוא שיר שכתב אהוד מנור ללחן דרום אמריקאי.

==רקע==
אהוד מנור כתב את המילים לפי לחן השיר "La partida" של הזמרת כרמלה (Carmen Requeta Dideo), בליווי גיטרה של פאקו איבנז.

הביצוע המקורי של הגרסה העברית הוקלט על ידי רותי הולצמן כחלק מהאלבום ״שיר לדרום אמריקה״ (1980). 

נורית גלרון הקליטה את השיר לאלבומה "סימפתיה" שיצא בשנת 1982. באותה שנה הקליטה אותו חוה אלברשטיין עם הפרברים. הפרברים ומתי כספי גם הקליטו אותו לאלבומם המשותף "שיר אהבה רחוק", שיצא לאור בשנת 1983, וכלל גרסאות בעברית לשירים שמקורם בדרום אמריקה.

נוסף על כך דורית ראובני ביצעה גרסת כיסוי לשיר, ואף הקליטה אותו עם חבריה להרכב "שלושתנו", חנן יובל ואורי הרפז, באלבום הופעה חיה בשנת 2017.

==קישורים חיצוניים==

* [https://www.nli.org.il/he/items/NNL_MUSIC_AL990025972010205171/NLI לדף השיר] באתר הספרייה הלאומית

==הערות שוליים==

קטגוריה:שירי 1982
קטגוריה:סינגלים מ-1982
קטגוריה:סינגלים מ-1983
קטגוריה:שירי נורית גלרון
קטגוריה:שירי חוה אלברשטיין
קטגוריה:שירי הפרברים
קטגוריה:שירי מתי כספי
קטגוריה:שירים בעברית
קטגוריה:שירים שתורגמו לעברית
קטגוריה:שירים שנכתבו על ידי אהוד מנור
לימודים בישראל (אתר אינטרנט)

לימודים בישראל הוא אתר אינטרנט ישראלי, שהוקם בשנת 2000, ומשמש כפורטל בתחום החינוך וההשכלה בישראל.

==אודות האתר==
האתר "לימודים בישראל" הוקם על ידי ד"ר מוטי פרידמן מהמחלקה לחינוך יהודי ב, והחל לפעול בשנת 2000. האתר נותן הכוונה וייעוץ למבקשים לרכוש השכלה או מקצוע, בישראל ומחוצה לה. נכון ל-2022, האתר מנוהל על ידי חברה פרטית.

בצוות הפדגוגי של האתר נמצאות ד"ר ענת רפופורט, פסיכולוגית תעסוקתית, וד"ר תמר אמיר, המנהלת כעשרים שנה את המרכז לייעוץ לימודי של אוניברסיטת תל אביב.

האתר מפעיל גם ערוץ בפייסבוק וערוץ ביוטיוב.

ביוני 2022 הוחלף הדומיין של האתר, כחלק ממיתוג מחדש.

== מבנה האתר ותכניו ==
האתר מספק מידע, ייעוץ והכוונה בנוגע למוסדות בתחום הלימודים.

באתר מצויים מספר מקורות מידע, ובהם:
* יותר מ-8,000 מסלולים לתואר ראשון, שני ושלישי ולימודי תעודה, בגרויות ופסיכומטרי.
* סקירות על יותר מ-600 אוניברסיטאות, מכללות ובתי ספר בישראל.
* עשרות פורומים בהם ניתן מענה על שאלות בנושאי מוסדות ותחומי לימוד, תנאי קבלה, וכדומה.
* לוחות המסייעים לסטודנטים: דירות להשכרה, החלפת ספרים, דרושים ומלגות.
* מעל ל־28,000 המלצות סטודנטים – סקר חוות דעת על המכללות והאוניברסיטאות בהן הם לומדים, ועל התחום אותו בחרו ללמוד.
* בחירת לימודים – שאלוני התאמה למקצועות הלימוד השונים.
* סקר מקצועות רווחיים: גובה משכורות לפי מקצוע.
* כלים נוספים: מחשבון בגרויות, מחשבון תנאי קבלה, מחשבון פסיכומטרי וכלי קבלת החלטות בשיטת WSM .

== קישורים חיצוניים ==
* 
* 
* 
* 
* 
* 
* 

==הערות שוליים==

קטגוריה:אתרי אינטרנט ישראליים
קטגוריה:ישראל: חינוך
קטגוריה:רשתות חברתיות מקוונות
קטגוריה:אתרי אינטרנט שהושקו ב-2000
קטגוריה:אתרים מבוססי תוכן משתמש
אופנת ישראל באירוויזיון

להלן סקירה של האופנה של ישראל באירוויזיון.

==הופעות בשירים שייצגו את ישראל==
להקת [[שוקולד מנטה מסטיק באירוויזיון]]

ב-1973 ישראל השתתפה לראשונה באירוויזיון. לזמרת אילנית עיצבה המעצבת רוז'י בן יוסף שמלה ארוגה בסגנון בדואי עם גזרה רחבה עם שרוולי פרפר ועוצבה סביב פיסת קרושה אדומה שהייתה ממוקמת במפתח החזה, השמלה עם הפסים הצבעוניים נוצרה במטרה לעצב בגד בסגנון ישראלי המייצג את ישראל.

באירוויזיון 1976 לבשו בתחרות חברות להקת שוקולד מנטה מסטיק חליפות לבנות, שלכל אחת מהן פרח בחולצה בצבעים שונים אותם יצר גדעון אוברזון.

המעצבת דורין פרנקפורט הייתה אחראית על עיצוב תלבושות של מספר הופעות של ישראל באירוויזיון, ב-1978 עיצבה ליזהר כהן בגד שלקח השראה מבגדי מוזיקת הדיסקו שהייתה פופולרית בשנות השבעים ושילב בתוכו גם את הסגנון הישראלי של הקיבוץ.

ב-1979 פרנקפורט הייתה מעוניינת להעניק לגלי עטרי ולהקת חלב ודבש ביגוד בגוון קליל וזאת מכיוון שהשיר הללויה הוא בסגנון גוספל, היא יצרה עבור עטרי שמלת מעטפת עם מכנסיים רקומים בצבע לילך שהושפע גם מלבוש תימני מסורתי, את שלושת זמרי חלב ודבש הלבישה בלבן עם אביזרים של פפיונים ושלייקס מפייטים.

באירוויזיון 1983 שנערך בגרמניה יצרה פרנקפורט ביגוד בהשראת הטלאי הצהוב, היא הלבישה את הזמרת עפרה חזה בטוניקה עם מכנסיים לבנים ואת להקת הליווי בצבע צהוב מסנוור.

ב-1987 הבגדים שלבשו צמד הבטלנים הושפעו מהסרט האחים בלוז.

ב-1988 המעצבת פרח ראובן הייתה אחראית על הביגוד למשלחת, הזמרת ירדנה ארזי לבשה חולצה אדומה עם כתפיים חשופות וחצאית שחורה עטירת בד.

ב-1990 הוכנה לריטה שמלה שחורה בעלת שסעים עמוקים ובישיבתה על הבמה נחשף שהשמלה יכולה לשמש גם כמיני בנוסף לשמלה הארוכה.

התלבושות של אורנה ומשה דץ ב-1991 הושפעו מקולקציית הגמר בשנקר של המעצב ירון מינקובסקי, העיצוב היווה חיבור בין טקסטיל של מפות בוכריות עם השראות מקומיות ובינלאומיות, השמלה של אורנה דץ הושפעה מאוד עם הלבוש המזרח תיכוני, בגדיהם הוצגו בתערוכה שנערכה לכבוד שבעים שנה לאופנה ישראלית שנערכה במוזיאון ישראל.

עבור אירוויזיון 1998 העניק המעצב הצרפתי ז'אן-פול גוטייה לדנה אינטרנשיונל שמלה עם נוצות של תוכי אותה עיצב, בחזרות לקראת התחרות נראה שהנוצות מסתירות את פניה של אינטרנשיונל ובעקבות זאת בביצוע השיר היא לבשה שמלה של גלית לוי, אך כשנודע לה על זכייתה היא החליפה לשמלתו של גוטייה וביצעה עמה את השיר המנצח.

באירוויזיון 2005 לבשה שירי מימון שמלה של המעצבת ריבה אושידה.

באירוויזיון 2013 עיצבה אפרת קליג את השמלה למורן מזור.

ב-2019 נערכה בקניון האופנה "TLV" תערוכת "השמלה המנצחת" בה מעצבים הציגו שמלות בהשראת שמלות שלבשו נציגות ישראל באירוויזיון.

בארכיון האופנה בשנקר מצויים דגמים של שמלת אירוויזיון 1973 ובגדי אירוויזיון 1991.

==מנחי ישראל באירוח התחרות==
בר רפאלי בשמלה של גליה להב
באירוויזיון 1979 אותו לראשונה אירחה ישראל, לבשה המנחה ירדנה ארזי שמלה שעשויה מאריג תחרה בצבע לבן-שמנת עם סיומת של דאנטל בשוליים ובסגנון רך של המעצבת יהודית גוטפריד.

באירוויזיון 1999 גדעון אוברזון עיצב את השמלות למנחות דפנה דקל וסיגל שחמון.

באירוויזיון 2019 הדוגמנית בר רפאלי שהנחתה לבשה בחצי גמר אחד שמלה של פאקו רבאן וחצי גמר שני שמלה של גליה להב ובגמר גם בחרה בשמלות של להב.

==קישורים חיצוניים==

* 
* 
* 

==הערות שוליים==

קטגוריה:ישראל באירוויזיון
קטגוריה:ישראל: אופנה
קטגוריה:אירוויזיון: אופנה
מספר ליילנד

מספר ליילנד (באנגלית: Leyland number) בתורת המספרים הוא מספר מהצורה: <math>x^y + y^x</math> כאשר x ו-y הם שלמים גדולים מ-1<ref></ref>.

מספרים אלו קרויים על שמו של המתמטיקאי הבריטי פול ליילנד. מספרי ליילנד הראשונים הם: <math>8, 17, 32, 54, 57, 100, 145, 177, 320, 368, 512, 593, 945, 1124</math> ().

הדרישה ששני המספרים יהיו גדולים מ-1 חשובה, מכיוון שבלעדיה כל שלם חיובי יהיה מספר ליילנד מהצורה <math>x^1 + 1^x</math>. בנוסף, עקב עקרון הקומוטטיביות של החיבור, התנאי x ≥ y מוסף בדרך כלל כדי להימנע מכפילות בקבוצת מספרי ליילנד (כך שמתקבל התנאי: 1 < y ≤ x).

== מספרי ליילנד ראשוניים ==
ליילנד ראשוניים (Leyland primes) הם מספרי ליילנד שהם גם ראשוניים.

הראשונים שבהם הם: <math>17, 593, 32993, 2097593, 8589935681</math>

המתאימים ל:

: 3<sup>2</sup>+2<sup>3</sup>, 9<sup>2</sup>+2<sup>9</sup>, 15<sup>2</sup>+2<sup>15</sup>, 21<sup>2</sup>+2<sup>21</sup>, 33<sup>2</sup>+2<sup>33</sup>, 24<sup>5</sup>+5<sup>24</sup>, 56<sup>3</sup>+3<sup>56</sup>, 32<sup>15</sup>+15<sup>32</sup>.

עד נובמבר 2012 מספר ליילנד הגדול ביותר שהוכח שהוא ראשוני היה 5122<sup>6753</sup> + 6753<sup>5122</sup> (מספר בעל 25,050 ספרות). בתחילת 2011 הוא היה המספר הראשוני הגדול ביותר שהוכח שהוא ראשוני על ידי הוכחת ראשוניות בעזרת עקומות אליפטיות.

ישנם מספרים רבים גדולים יותר אשר נחשבים "כנראה ראשוניים" , כגון 314738<sup>9</sup> + 9<sup>314738</sup>, אולם קשה להוכיח מתמטית את ראשוניותם של מספרי ליילנד גדולים. פול ליילנד כתב באתרו: "לאחרונה התברר כי מספרים אלו הם אבן בוחן אידיאלית עבור תוכניות להוכחת ראשוניות. יש להם מבנה אלגברי פשוט אולם אין להם תכונות ציקלוטומיות (cyclotomic) מיוחדות הניתנות לניצול".

ישנו פרויקט בשם XYYXF שמטרתו למצוא רכיבי ליילנד של מספר ליילנד נתון.

== מספרי ליילנד מהסוג השני ==
מספר ליילנד מהסוג השני הוא מהצורה:<math>x^y - y^x</math>, כאשר x ו-y הם שלמים גדולים מ-1.

גם עבור הסוג השני ישנה חשיבות למספרים הראשוניים. הראשונים שבהם הם: <math>7, 17, 79, 431, 58049, 130783, 162287, 523927, 2486784401, 6102977801</math>

== הערות שוליים ==

קטגוריה:סדרות של שלמים
Sour Candy

Sour Candy (בעברית: סוכרייה חמוצה) הוא סינגל שיווקי, שהקליטה הזמרת-יוצרת האמריקאית ליידי גאגא בשיתוף להקת בנות הדרום קוריאנית בלאקפינק. השיר יצא לאור ב-28 במאי 2020 כסינגל השיווקי הראשון מתוך אלבום האולפן השישי של ליידי גאגא, Chromatica, על ידי חברת התקליטים אינטרסקופ רקורדס.<ref name=":0"></ref><ref name=":1"></ref> השיר יצא יממה לפני צאת האלבום.<ref name=":0" /><ref name=":1" />

== רקע וכתיבה ==
השיר נכתב על ידי ליידי גאגא, טדי פארק, מדיסון לאב, רמי יעקב, בארנס, בלאדפופ והופק על ידי בלאדפופ ובארנס.<ref name=":0" />

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref></ref>

השיר עצמו זכה ללא מעט השוואות לסינגל "Swish Swish", של הזמרת קייטי פרי.<ref></ref><ref></ref>

== וידאו קליפ ==
האודיו הרשמי שיצא עבור השיר פורסם בערוץ היוטיוב של גאגא ב-28 במאי 2020, בסמוך לצאתו כסינגל. באודיו ניתן לראות את עטיפת האלבום והוא זכה להצלחה רבה כאשר צבר למעלה מ-21.6 מיליון צפיות.

== פרסים ומועמדויות ==
{| class="wikitable"
!שנה
!טקס הפרס
!קטגוריה
!תוצאה
!מקור
|-
| rowspan="2" |2020
|פרסי BreakTudo
|שיתוף הפעולה של השנה
|מועמדות
|<ref></ref>
|-
|פרסי המלניום של MTV (ברזיל)
|שיתוף פעולה בינלאומי
|זכייה
|<ref></ref>
|}

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!גרסה
!חברת תקליטים
!<abbr>מקור</abbr>
|-
! עולם
|28 במאי 2020
|הורדה דיגיטלית • הזרמת מוזיקה
| אינטרסקופ
|
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי בלאדפופ
קטגוריה:שירים שנכתבו על ידי טדי פארק
קטגוריה:שירים שנכתבו על ידי ליידי גאגא
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי רמי יעקב
קטגוריה:שירים על מזון ושתייה
קטגוריה:שירים שהוקלטו באולפני ההקלטות של הנסון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בסינגפור
קטגוריה:שירי זהב בארצות הברית